
Uanmeldt pædagogisk tilsyn i Lille Lyngby Børnehus
Dato:  20.4.2026
Konsulent: Kari Røpke Olfert

Der gøres opmærksom på, at observationerne er et øjebliksbillede af en hverdag, som kan se anderledes ud på et andet tidspunkt.

	Tidligere UDVIKLINGSPUNKTER/ ANMÆRKNINGER  
	Tegn på forandring - status
	Nye udviklings punkter/anmærkninger
	Konklusion – hvad skal der arbejdes videre med?

	Tilsynet 2025 anbefalede, at personalet tydeliggør og aftaler hvilke roller de har hver især, for at understøtte hinanden, børnegruppen og børnenes individuelle behov. Der skal arbejdes med personalets ledelse af børnegruppen og herunder tydeliggørelse af intentionerne med de pædagogiske aktiviteter. 

	Ved Tilsynet 2026 blev der observeret, at struktur og aktiviteter er planlagt og udføres af det relevante personale, og at børnene forstår, hvad der forventes af dem. Børnene kan lege i hele børnehaven på tværs af stuerne om morgenen, men kl. 8.30 samles de på egne stuer, og der afholdes samling i børnehavegrupperne kl.9.00, hvor børnene bliver klædt på til dagens forløb. Det blev observeret at der var samlingerne var målrettet de børnegruppernes alder og udviklingsniveau. 
	Overgange  
Siden tilsynet 2025 er Lyngby lille børnehave blevet til Lyngby lille børnehus. Dette betyder blandt andet at personaleantallet er gået fra 6 til 10 ansatte, og der er nu også en del flere børn og forældre tilknyttet huset.

Ved dette uanmeldte tilsyn blev der i overgangen fra at være fælles på tværs af  de forskellige stuer, til at samles til samling på egne stuer, observeret nogen uro. Denne uro gjorde det svært for nogle af børnene at være fordybet i leg, de blev selv urolige, hvilket igen b lev overført til samlingen som for nogen var svær at finde ro i.
Derfor anbefales det, at I som personale genbesøger og/ eller
udvikler aftaler om strukturen for morgenen. 

Igen ved overgangen fra aktiviteter på stuerne til, at børnene skulle på legepladsen, opstod der uro i garderoben, da der var mange voksne og børn til stede på samme tid. I kan med fordel også kigge samarbejdet på tværs af stuer omkring garderoben som læringsmiljø.
	· De fælles overgange
· Garderoben som læringsmiljø

	Tilsynet 2025 anbefalede, at personalet med fordel kan drøfte de spørgsmål, der er i Evalueringsinstituttet Temahæfte om ’Samspil på legepladsen’. Dertil Lyngby-Taarbæk Kommunes Kvalitetsguide. Dette for at understøtte og udvikle en god legepladspraksis på den nye legeplads.

	Efter tilsynet 2025 har Lyngby lille Børnehus fået en helt ny legeplads, som giver gode muligheder for både fordybelse i leg og motorisk udfoldelse. Det observeres at personalet er tæt sammen med børnene.
 Inden sommer vil legepladsen blive tilføjet et særligt område til vuggestuen, som vil understøtte de yngste børns udvikling og leg.

 Nu hvor der er kommet yderligere personale og tilføjet en vuggestue, kan I med fordel fortsætte drøftelsen om Samspil på legepladsen, som var Udviklingspunkt ved tilsynet 2025.
	Pædagogiske aktiviteter i vuggestuen

Vuggestuegruppen er helt ny, og har plads til 12 børn. Da børnenes opstart er løbende, er der ved tilsynet 9 børn i vuggestuen.
Det er tydeligt, at det pædagogiske personale har skabt en struktur for stuen, der er med til at skabe en god ramme for dagligdagen, og at der er særligt fokus på nærvær, omsorg og den tætte kontakt voksen og barn imellem.

For at udvikle på den pædagogiske praksis i vuggestuen, vil tilsynet anbefale, at I kigger ind i hvilke pædagogiske aktiviteter, der kan være med til at understøtte børnenes læring og udvikling, på samme vis, som I gør i børnehaven.
	Pædagogiske aktiviteter i vuggestuen

	Tilsynet 2025 anbefalede, at børnehaven fastholder og fortsætter med at målrette en tydelig struktur, og rollefordeling mellem personalet, samt en tydeligere ledelse af børnegruppen.   
	Tilsynet 2026 kan kun tilslutte sig betydningen af den gode struktur, som er med til at skabe overskuelighed for både børn og voksne, men vil også anbefale et fremadrettet fokus på at skabe roligere overgange, så de understøtter resten af strukturen. Se nyt Udviklingspunkt.
	Selvhjulpenhed
Tilsynet anbefaler også, at I i vuggestuen drøfter, hvordan I kan understøtte børnene i selvhjulpenhed, blandt andet i garderoben. 
	Selvhjulpenhed som gennemgående fokus i vuggestuen

	

	
	
	

	

	
	
	

	

	
	
	

	Konklusion på observationer/samtale:
Lyngby Lille børnehus er en privat institution med tre børnehavegrupper, som er aldersopdelt, og en vuggestue gruppe. På observationsdagen blev der observeret et imødekommende nærværende pædagogisk personale, som indgik i dialoger og leg med børnene. Børnehuset vægter at kunne dele børnene op i mindre grupper, for at skabe tid og nærvær børn og voksne imellem. Børnehuset er i en proces med at ændre på deres rum i børnehaven, så alle børnegrupper får de bedst mulige fysiske rammer. 
 Da det ved tilsynet stadig er nyt med udvidet antal børn, forældre og personaler, er det pædagogiske personale i gang med at udvikle rammen for deres fælles dagligdag, så den fortsat og fremadrettet understøtter det værdisæt, som er fundamentet for Børnehuset. Opmærksomhederne fra tilsynet, var ledelsen allerede bevidste om, og var i planlagt proces med at drøfte dem med personalet.

